(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr.6890 din 06. 02.2025

**Referat de aprobare**

**privind aprobarea „Listei de priorități” pentru anul 2025, în vederea repartizării spațiilor cu altă destinație decât aceea de locuințe aflate în proprietatea municipalității și administrate de SC LOCATIV SA**

În perioada 15 octombrie-15 noiembrie 2024 s-a depus documentația necesară în vederea stabilirii listei de priorități, în vederea repartizării spațiilor cu altă destinație decât accea de locuințe aflate în proprietatea municipalității și administrate de către SC LOCATIV SA, în favoarea organizațiilor neguvernamentale, formațiunilor politice și instituțiilor publice, înființate conform legii.

În perioada menționată s-au înregistrat un număr de 3 solicitări, toate fiind din partea unor ONG-uri.

Punctajul a fost stabilit prin prisma criteriilor prevăzute de HCL nr. 107/2021 privind aprobarea criteriilor de atribuire a spațiilor cu altă destinaţie decât aceea de locuinţe, aflate în proprietatea municipalităţii.

Comisia de specialitate, în ședința din data de 06.02.2025, a fost de acord cu înainatarea unui proiect de hotărâre în vederea aprobării listelor de către Consiliului local.

Având în vedere cele mai sus- menționate, supunem aprobării Consiliului Local proiectul de hotărâre alăturat, precum şi anexele aferente.

Anexă: proces verbal nr. 6725/06.02.2025

**Aviz favorabil al**

**D.A.S.C.P.C**

Director ex. adj.

Blaga Cosmin

Întocmit/redactat,

Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025**

**privind aprobarea „Listei de priorități” pentru anul 20245 în vederea repartizării spațiilor cu altă destinație decât aceea de locuințe aflate în proprietatea municipalității și administrate de SC LOCATIV SA**

***Consiliul local al municipiului Târgu Mureş, întrunit în şedinţa ordinară de lucru***,

**Având în vedere**:

* Referatul de aprobare nr.6890 din 06.02.2025 inițiat de Primar prin Direcția activități social-culturale, patrimoniale și comerciale, privind aprobarea „Listei de priorități” pentru anul 2025, în vederea repartizării spațiilor cu altă destinație decât aceea de locuințe aflate în proprietatea municipalității și administrate de SC LOCATIV SA ,
* Având avizul comisiei instituită prin HCLM nr.277/28.11.2024, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr. 6725 din 06. 02.2025,
* Raportul de specialitate al Direcției Juridice, Contencios Administrativ și Administrație Publică locală nr.
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* art. 49 alin. (1), lit „a” din Ordonanța nr. 26/2000 cu privire la asociații și fundații, și în condițiile HCL nr. 107/2021 privind aprobarea criteriilor de atribuire a spațiilor cu altă destinaţie decât aceea de locuinţe, aflate în proprietatea municipalităţii,
* Legii nr. 52/2003 privind transparenţa decizională în administraţia publică, republicată,
* Art. 75, alin (1), alin. (2), art. 129 alin.(1), alin.(2) lit. „c”, alin. (6),lit. „b„, alin. (7) lit „q”, alin. (14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE**

**Art.1.** Se aprobă „Lista de priorităţi” pentru anul 2025, în vederea repartizării spaţiilor cu altă destinaţie decât aceea de locuinţăaflate în proprietatea municipalității și administrate de SC LOCATIV SA , în favoarea ONG-urilor, conform anexei 1 care face parte integrantă din prezenta hotărâre .

**Art.2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.3.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.4.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ.

**Viza de legalitate**

**Secretarul general al Municipiului Târgu Mureş,**

**Bordi Kinga**